
Põhikooli- ja gümnaasiumiseaduse muutmise seaduse eelnõu seletuskiri

1. Sissejuhatus

1.1.  Sisukokkuvõte	Comment by Elsa Leiten - JUSTDIGI: Vastavalt HÕNTE §41 lg 2 kohaselt kirjeldatakse sisukokkuvõttes kavandatava regulatsiooni või 
muudatuse sisu ja põhjendatakse selle vajalikkust (sh  nimetatakse lahendatav küsimus ja selle seos kehtiva õigusega; eesmärk; lahendusettepanek ja selle mõju). Seejuures on oluline, et sisukokkuvõte oleks kokkuvõtlik, ei viitaks konkreetsele sättele, ei kasutaks erialakeelt ega lühendeid.

Sisukokkuvõte ei anna praegu piisavalt terviklikku ülevaadet eelnõu olemusest. Tekst keskendub peamiselt piirkondlike erikujude õiguslikule taustale ning halduskoormuse küsimusele, kuid ei kirjelda piisavalt selgelt lahendatavat probleemi, kavandatavat regulatiivset muudatust, peamisi sihtgruppe ega eelnõuga kaasnevaid olulisemaid mõjusid. Seetõttu palume sisukokkuvõtet täiendada, et see annaks lugejale lühikese, kuid tervikliku ülevaate eelnõu eesmärgist, peamistest muudatustest ning nende mõjust. Soovitame peamised muudatused tuua loeteluna, millest läbivalt lähtuda ka mõjuanalüüsis.

Eelnõuga luuakse regulatsioon eesti keele piirkondlike erikujude ja paikkondliku kultuuri õppimise soodustamiseks üldhariduskoolides. Keeleseaduse (edaspidi KeeleS) § 3 lõige 3 sätestab, et eesti keelel on piirkondlikud erikujud. Eesti Vabariigi põhiseaduse § 6 ja KeeleS-i § 3 lõige 3 loovad aluse eesti keele piirkondlike erikujude tunnustamiseks ja väärtustamiseks eesti keele osana. KeeleS § 3 lõige 3 sätestab, et riik toetab eesti keele piirkondlike erikujude kaitset, kasutamist ja arendamist. Ühtlasi sätestab see punkt, et eesti keele piirkondlikud erikujud kuuluvad eesti keele keelekujudena eesti keele koosseisu ning annab võimaluse nende kasutamiseks eesti keelega võrdsetel alustel, kui pole reguleeritud teisiti (nt kirjakeele normi kasutamine). 	Comment by Elsa Leiten - JUSTDIGI: See osa ei pea tingimata olema sisukokkuvõttes, vaid sobi hästi seletuskirja ossa 2. Seaduse eesmärk.

Eelnõuga ettenähtud täiendus suurendab küll mõnevõrra inimeste halduskoormust, kuna õpilase seaduslik esindaja peab eesti keele piirkondliku erikuju ja paikkondliku kultuuri õpet soovi korral taotlema (v.a juhul, kui kool juba õpetab eesti keele piirkondlikku erikuju valikõppeainena) ning koolitöötaja peab taotlused kokku koguma. Siiski on see koormus äärmiselt väike ning kaalub üle vanemate huvi lastele oma piirkonna eesti keele erikuju õppe korraldamiseks. Praktikas paljud koolid, kus vanemad on eesti keele piirkondliku keelekuju õppest huvitatud, juba õpetavad kohalikku keelekuju. Eelnõuga loodav regulatsioon on õpilase seadusliku esindaja huvides ning tagab oma piirkonna keelekuju õppe. 	Comment by Elsa Leiten - JUSTDIGI: Vastavalt HÕNTE § 1 lg 4.1 tuleb olukorras, kus seaduseelnõuga kavandatavate nõuete tõttu kasvab ettevõtjate, inimeste või vabaühenduste halduskoormus, näha ette muudatused ka halduskoormuse vähendamiseks. Palume lisada tasakaalustav meede, toetudes vajadusel vastavale juhisele. Soovitame selle põhjalikumalt lahti kirjutada mõjuanalüüsis ning piirduda sisukokkuvõttes vaid kokkuvõttega. Halduskoormuse tasakaalustamise juhis.pdf  	Comment by Elsa Leiten - JUSTDIGI: Koolitöötaja puhul ei saa rääkida halduskoormusest, sest avaliku sektori asutuse töötaja puhul on tegu töökoormusega.

1.2.  Eelnõu ettevalmistajad

Eelnõu ja seletuskirja on koostanud Haridus- ja Teadusministeeriumi keelepoliitika osakonna nõunik Kätlin Kõverik (tel 7350754, katlin.koverik@hm.ee), alus- ja põhihariduse osakonna üldhariduse valdkonna peaekspert Hele Liiv-Tellmann (tel 7350674, 
hele.liiv-tellmann@hm.ee), õigusosakonna õigusnõunik Indrek Kilk (tel 7350144, indrek.kilk@hm.ee) ning keelepoliitika osakonna juhataja Andero Adamson (tel 7350225, andero.adamson@hm.ee). 

Eelnõu juriidilist kvaliteeti kontrollis Haridus- ja Teadusministeeriumi õigusosakonna õigusnõunik Indrek Kilk (tel 735 0144, indrek.kilk@hm.ee). Eelnõu on keeleliselt toimetanud Anu Rooseniit (anu.rooseniit@keeletoimetus.ee).

1.3.  Märkused:

Eelnõuga muudetakse põhikooli- ja gümnaasiumiseaduse redaktsiooni RT I, 09.07.2026, 18.

Eelnõu on seotud Vabariigi Valitsuse tegevusprogrammi ning koalitsioonileppega aastateks 2025–2027. Viimasena nimetatud dokumendis on kirjas järgmine ülesanne: „Eesti keele piirkondlike erivormide elujõulisus on oluline osa eesti kultuurist ja keelemaastikust. Eesti keele ajalooliste keelevormide arengu toetamine ja elanike keelekasutusse naasmine suurendab eesti keele elujõudu. Soodustame eesti keele piirkondlike erikujude õppimist ning töötame selleks välja vastavad muudatused põhikooli- ja gümnaasiumiseaduses.“ Ülesande täitmise tähtajana on märgitud 2026. aasta III kvartal. Keeleseaduse muudatuste arutelu murdekeelte staatuse üle ei võimaldanud käesoleva eelnõu menetlust planeeritud ajakavas. 

Eelnõu ei ole seotud teiste menetluses olevate eelnõudega.

Eelnõu ei ole seotud Euroopa Liidu õiguse rakendamisega. 

Eelnõu seadusena vastuvõtmiseks on vaja Riigikogu poolthäälte enamust. 

2. Seaduse eesmärk	Comment by Elsa Leiten - JUSTDIGI: HÕNTE § 42 lg 1 p 3 kohaselt tuleb seletuskirja osas „Seaduse eesmärk“ kirjeldada eesmärgi saavutamiseks kaalutud õiguslikke, majanduslikke ja halduslikke lahendusi ning põhjendada valitud lahendust. Praeguses sõnastuses on probleemi kirjeldus ja kavandatav lahendus esitatud arusaadavalt, kuid põhjendused, miks valiti just kavandatud regulatsioon (sh kooli kohustus õppe korraldamiseks, vähemalt kümne soovija kriteerium ning ajaloolise leviala põhimõte), jäävad napiks. 

Palume täiendada peatükki selgitustega, miks valitud lahendus on eesmärgi saavutamiseks sobivaim ning milliseid alternatiivseid lahendusi kaaluti enne koolidele kohustuse kehtestamist. Näiteks miks peeti kavandatavat lahendust sobivamaks olemasolevate toetusmeetmete laiendamisest, vabatahtliku õppe jätkamisest või muudest hariduspoliitilistest lahendustest. 

Põhikooli- ja gümnaasiumiseaduse (edaspidi PGS) muutmise seaduse eelnõuga lisatakse seadusesse eesti keele piirkondliku erikuju ja paikkondliku kultuuri õppe korraldamise regulatsioon. 	Comment by Elsa Leiten - JUSTDIGI: Praegusel kujul on eesmärgiks seaduse muutmine. Palume sõnastada ümber seaduse eesmärk, et oleks arusaadav selle päriseluline siht. 
Näiteks: "Eelnõu eesmärk on soodustada eesti keele piirkondlike erikujude ja paikkondliku kultuuri õpet üldhariduskoolides ning toetada nende säilimist ja arengut. "
Soovitame mõelda sellele, et eelnõu avaks ka seda, muutust, mida saavutada soovitakse ning võimalusel tuua sisse ka mõõdetavaid näitajaid, mis võimaldaks arengut ka jälgida. Kas võiks muudatus avalduda koolide ringi laienemises (seniselt 15-20 koolilt) või õpetatava aine mahus, õppest osa saavate laste arvus vms.

2.1. Eelnõu algatamise vajalikkus
Eesti keele piirkondlike erikujude õpet pakutakse u 15–20 üldhariduskoolis ning nädalas vaid mõne tunni ulatuses. Käesolev seaduseelnõu loob lastevanematele õiguse taotleda koolilt oma piirkonna keelekuju õpet, kui sellest on huvitatud vähemalt kümne lapse vanemad. Seaduseelnõu annab eesti keele piirkonlikele erikujudele võrdväärsed õigused võõrkeelte õppega. Õpilastele, kelle emakeel ei ole eesti keel, on PGS-is loodud regulatsioon oma emakeele õppeks. Käesolev eelnõu loob samaväärsed õiguse (sh õiguse oma piirkonna eesti keele erikuju õppega asendada B-võõrkeele tunnid) eesti keele piirkondlike erikujude õppeks.	Comment by Elsa Leiten - JUSTDIGI: Seletuskirjast ei selgu piisavalt, milliste andmete põhjal on järeldatud, et olemasolev õiguslik raamistik ei taga soovijatele piirkondliku keelekuju õpet ning et probleemi lahendamiseks on vajalik uus regulatiivne sekkumine. Samal ajal nähtub seletuskirjast ja varasemast väljatöötamiskavatsusest, et piirkondlike keelekujude õpet juba korraldatakse ning riik toetab valdkonda erinevate programmide kaudu. Palume täiendada probleemikirjeldust andmetega, mis näitavad praeguse korralduse puudujääke (nt rahuldamata õpisoovid, õpet mitte pakkuvad koolid, piirkondlikud kitsaskohad) ning selgitada, miks olemasolevad meetmed ei ole eesmärgi saavutamiseks piisavad.

Seejuures on teada, et keeleõppes on aineõppe kõrval olulisel koha ka muud õppeviisid, sh keelekümblus. Soovitame hetkeolukorda avada läbi erinevate õpiviiside, mida kogukonnakoolides juba praegu rakendatakse. Sh Eesti keele piirkondlikku erikuju õpetavate õpetajate ja kultuuriõppe toetamine – EKI.ee – Eesti Keele Instituut 	Comment by Elsa Leiten - JUSTDIGI: Soovitame tõsta lahenduse kirjelduse osas 2 tahapoole, alustades tänase olukorra ja sellega kaasneva probleemi avamisest.
Lahenduse esitamisel soovitame avada ka teisi alternatiive, mida käsitletava probleemi lahendamiseks kaaluti. Seda enam, et VTKd selle probleemi kontekstis pole tehtud ning ei ilme seaduseelnõust, et huvipoolte eelistusi erinevatele lähenemistele teisiti kaasutud oleks. Näiteks, miks ei soovita pakkuda lahendust selliselt, et õpilased ei jääks ilma B-võõrkeelest, mis võiks olla neile vajalik edasiõppimisel ning pakkuda omakeelse kultuuri õppeks võimalusi eelkõige varases õppes ja lasteaias ning siduda murdekeelne õpe erinevatesse õppeainetesse, nagu see praegu edukalt nt Setomaal toimub ja EKI värske meede toetab.

Eeskätt Lõuna-Eesti keelekujude kõnelejaskonna eestvedamisel on algatatud ühiskondlik debatt, kuidas toetada eesti keele piirkondlikud erikujude elujõudu ning anda neile hariduses tugevam positsioon. Keeleseaduses sätestatud eesti keele piirkondlike erikujude kaitse ülesanne ei ole olnud piisav ja muutusi tagav lahendus. Käesoleva seaduseelnõuga antakse ühiskonnale selge sõnum, et eesti keele piirkondlike erikujude ja paikkondliku kultuuri õpe on väärtustatud ning hariduse kaudu kaitstud. Eelnõuga sisustatakse keeleseaduses sätestatud eesti keele piirkondlike erikujude kaitse ülesanne haridusvaldkonnas.	Comment by Elsa Leiten - JUSTDIGI: Palume põhjendada vajalikkust vähema kantselliitlikkusega.

Eesti keele piirkondlike erikujude õpe on olnud pigem väikeste maakoolide eripära. Rahvastiku muutuste tõttu on väikesi koole vähemaks jäänud ning lapsed on siirdunud õppima piirkonnakeskuste suurematesse koolidesse. Piirkonnakeskuste koolis lahustub eesti keele piirkondliku erikuju õppijate huvi muude huvide ja tegevuste seas ning kohaliku keelekuju õppest huvitatuil on keeruline endale tähelepanu saada. Eelnõu loob lastevanematele õiguse taotleda koolilt oma piirkonna kohaliku keelekuju õpetust ilma, et oleks vaja kogu kooli vanemate huve arvestavaid kokkuleppeid sõlmida.

2.2.  Kehtiv õiguslik regulatsioon

Kehtiv põhikooli- ja gümnaasiumiseadus jõustus 2010. aasta 1. septembril (Riigikogu võttis seaduse vastu 9. juunil 2010).

Põhikooli- ja gümnaasiumiseaduse (edaspidi PGS) § 17 lõige 1 sätestab, et riiklike õppekavade alusel koostab kool õppekava (edaspidi kooli õppekava), mis on koolis õpingute alusdokument ja milles tuuakse eelkõige välja kooli eripärast tulenevad valikud riiklike õppekavade raames. Põhikooli riikliku õppekava (edaspidi PRÕK) § 24 lõige 2 sätestab, et kooli õppekava koostades peetakse silmas kooli ja paikkonna eripära, kooli töötajate, lastevanemate ja õpilaste soove ning kasutatavaid vaimseid ja materiaalseid ressursse. PGS-i § 15 lõikega 3 sätestatakse põhikooli ja gümnaasiumi kohustuslikud õppeained ainevaldkonniti. Sama loetelu on toodud ka PRÕK-i § 15 lõikes 3. PRÕK-i § 1 lõige 81 rõhutab, et kool võib rakendada valikõppeainete kavasid, mille on ise koostanud ja mis toetavad kooli õppekava eesmärkide saavutamist.	Comment by Elsa Leiten - JUSTDIGI: Juhime tähelepanu, et akronüüm on kasutusele võetud juba osa 2 alguses.

Koolidel on lubatud lõimida erinevaid õppeaineid, sh nii kohustuslikke kui ka valikaineid (PRÕK § 15 lõige 5). Eesti keele piirkondlik erikuju on osa eesti keelest, seetõttu võivad koolid soovi korral ka ainetundides kas osaliselt või täielikult eesti keele piirkondlikke erikujusid kasutada. Seejuures tuleb õpilasele tagada piisav toimetulek kirjakeeles, et säiliksid võrdsed võimalused edasise õpitee kujundamiseks.

PRÕK-i § 15 lõike 4 alusel on koolil õigus põhikooli esimeses kooliastmes kasutada kaheksa, teises kümne ja kolmandas nelja õppetunni mahus täiendavat õpet, mille ajal on soovitatav pakkuda õpilastele valikaineid, arvestades kooli eripära. Seda võimalust koolid ka praegu juba kasutavad, samuti rakendatakse lõimitud aineõpet. 

Eesti keele piirkondlike erikujude õpe ja arendamine on „Eesti keele arengukava 2021-2035“ üks tegevussuundadest. Arengukavas on võetud eesmärgiks, et toetatakse eesti keele piirkondlike erikujude õpetamist lasteaias ja koolis, säilimist ema- ja kodukeelena ning elava kultuuriloome keelena.

Eesti keele piirkondlike erikujude arendamiseks, õpetamiseks ja õppimiseks on haridusasutustel mitmeid tööriistu. Siiski ei taga haridussüsteem kõigile piisavalt võimalusi oma piirkonna keelekuju õppeks. Käesolev eelnõu lahendab need puudused.	Comment by Elsa Leiten - JUSTDIGI: Palume täiendavalt selgitada, millised andmed näitavad, et probleem seisneb õpetamise võimaluse puudumises, mitte õpetajate, õppematerjalide, õppehuvi vähesuses või muudes probleemides? Miks senistest mitteregulatiivsetest meetmetest ei piisa, mis on nende puudused?

2.3. Väljatöötamiskavatsus ning selle kohta saabunud tagasiside	Comment by Elsa Leiten - JUSTDIGI: HÕNTE § 42 lõike 2 kohaselt tuleb seletuskirjas kajastada eelnõu vastavust varem koostatud väljatöötamiskavatsusele ning erinevuste korral nimetada ja põhjendada kõrvalekaldeid. 
Praeguses seletuskirjas on viidatud Keeleseaduse muutmise VTK-le, kuid ei ole piisavalt selgelt avatud, et nimetatud VTK-s eelistati piirkondlike keelekujude toetamisel mitteregulatiivseid meetmeid ning regulatiivseid lahendusi ette ei nähtud. Käesoleva eelnõuga valitakse sellest erinev lahendus, kehtestades koolidele teatud tingimustel kohustuse piirkondliku keelekuju ja paikkondliku kultuuri õpet korraldada. Palume selgitada, millise täiendava analüüsi ja tagasiside tulemusel jõuti regulatiivse lahenduse vajaduseni, milliseid alternatiive kaaluti ning miks peeti valitud lahendust sobivamaks Keeleseaduse VTK-s kavandatud mitteregulatiivsetest meetmetest. Samuti palume põhjendada, miks ei koostatud PGS-i muudatuse kohta eraldi väljatöötamiskavatsust, arvestades, et Keeleseaduse VTK-s ei analüüsitud kavandatava regulatsiooni keskseid valikuid, sealhulgas kümne soovija piirmäära, ajaloolise leviala tingimust, B-võõrkeele asendamist, õppe korraldamise võimekust ega koolidele ja koolipidajatele kaasnevaid kulusid.

 Palume nimetada osa 2.3 pealkirja tegelikkusele vastavaks ning põhjalikumalt välja tuua, millisel muul viisil just üldhariduskoolide jaoks sobivad lahendusi sihtgruppidega käsitleti ilma vastavat väljatöötamiskavatsust koostamata.

Seaduseelnõu koostamisele ei ole eelnenud väljatöötamiskavatsust. Küll on eesti keele piirkondlike erikujude staatust ja seisundit analüüsitud keeleseaduse muutmise väljatöötamiskavatsuses[footnoteRef:1] (edaspidi KeeleS VTK), mis saadeti kooskõlastamiseks ministeeriumidele, Eesti Linnade ja Valdade Liidule, arvamuse avaldamiseks Eesti Keelenõukogule, Keeleametile, Eesti Keele Instituudile, Haridus- ja Noorteametile, Eesti Töötukassale, Tööinspektsioonile, Eesti Tööandjate Keskliidule, Kaupmeeste Liidule, Eesti Hotellide ja Restoranide Liidule, Eesti Ametiühingute Keskliidule, Võru Instituudile, Seto Instituudile, Eesti Puuetega Inimeste Kojale, Eesti Kurtide Liidule, Eesti Viipekeeletõlkide Kutseühingule, Eesti Viipekeele Seltsile ning teadmiseks Riigikogule. [1:  https://eelnoud.valitsus.ee/main/mount/docList/f04b35fb-fd7c-4133-833d-1b6f8e3869bf#XxBTwm46 ] 


[bookmark: _Hlk197091624]KeeleS VTK-s võimalikke regulatiivseid lahendusi ette ei nähtud, kuna valdkond vajab eeskätt tuge mitteregulatiivsete tegevustega. Samas tõdetakse, et eesti keele piirkondlike erikujude õpe vajab riiklikku tuge ning tuleb teha samme eesti keele piirkondlike erikujude õppe soodustamiseks ja tegeleda põhikooli- ja gümnaasiumiseadusesse vajalike muudatuste sisseviimisega. Eesti keele piirkondlike erikujude õppe tõhustamine aitab säilitada paikkonna eripära ning tugevdada regiooni identiteeti. See omakorda on oluline eeldus tugeva regionaalpoliitika elluviimiseks.

Eesti keele piirkondlikud erikujud jagunevad põhjaeesti ja lõunaeesti keelealade erikujudeks. Põhjaeesti erikujudeks on näiteks Kihnu, Saare, Hiiu, Muhu, Kodavere, Kuusalu, Lüganuse ja Jõhvi murdekeel. Lõunaeesti erikujudeks Võru, Setu, Mulgi ja Tartu murdekeel. Keeleteaduslikult on eesti keele erikujusid peetud murreteks. Samas on keeleteadlased selgitanud, et keel-sõna ei pea vaid kitsas tähenduses mõistma ning iga kogukond on õigustatud oma murret ka keeleks pidama.	Comment by Elsa Leiten - JUSTDIGI: Palume lisada eelnõule teave selle kohta, millise piirkonnaga mingid keeled on seotud ning kui paljusid õppureid see võimalus puudutada võiks. Soovitame seda teha tabeli ja/või kaardi kujul. Andmed sobivad hästi kavandatava lahenduse kirjelduse juurde seletuskirja osas 2, neile saab viidata mõjuanalüüsis osas 6.

3. Eelnõu sisu ja võrdlev analüüs

Eelnõu koosneb kahest paragrahvist, millest esimesega muudetakse põhikooli- ja gümnaasiumiseadust ning teisega nähakse ette muudatuse jõustumise aeg.

Paragrahvis 1 tehtud muudatusega (punkt 1) lisatakse põhikooli- ja gümnaasiumiseaduse 
§-i 21 uued sätted (lõiked 7–9), mis tagavad, et õpilaste ja lastevanemate huvi korral korraldatakse koolides eesti keele piirkondliku erikuju ja paikkondliku kultuuri õpet. 

Lõikes 7 sätestatakse, et kool korraldab põhiharidust omandavatele õpilastele eesti keele piirkondliku erikuju ja paikkondliku kultuuri õppe, kui seda soovib vähemalt kümme õpilast või piiratud teovõimega õpilase seaduslikku esindajat. Lisaks sätestab lõige, et eesti keele piirkondliku erikuju õpetamise kohustus rakendub vaid koolidele, mis asuvad nimetatud eesti keele piirkondliku erikuju ajalooliselt väljakujunenud alal, ning nõue rakendub koolidele, kus eesti keele piirkondlikku erikuju valikõppeainena veel ei õpetata. See tähendab, et näiteks kihnu keele ja kultuuri õpet on kohustus korraldada vaid kihnu keele kõnelemise ajaloolisel alal, seto keele ja kultuuri õpet on kohustus korraldada vaid seto keele kõnelemise ajaloolisel alal jne.	Comment by Elsa Leiten - JUSTDIGI: Võrdlev analüüs ei ava piisavalt, miks on valitud lahendus, mille kohaselt tekib õpetamise korraldamise kohustus vahetult koolil (mitte koolipidajal). Palume täiendada põhjendusi ning selgitada, kuidas on hinnatud regulatsiooni rakendatavust olukorras, kus puudub vajalik õpetaja või õppematerjal. Samuti selgitada riigi rolli võimalike kohustuste täitmisel. Palume kajastada selle mõju ka mõjuanalüüsis.	Comment by Elsa Leiten - JUSTDIGI: Palume selgitada, millise analüüsi või praktika põhjal valiti õpet korraldava kohustuse tekkimise eelduseks vähemalt kümne õpilase või seadusliku esindaja soov. Seletuskirjast ei nähtu, miks peetakse seda piirmäära eesmärgi saavutamiseks sobivaks ega milliseid alternatiivseid künniseid kaaluti. Samuti võiks (eelnõu osas 6. Seaduse mõjud) selgitada, kuidas mõjutab valitud lahendus erineva suurusega koole ja piirkondi.	Comment by Markus Ühtigi - JUSTDIGI: Millises kontekstis on mõeldud kümmet õpilast? Kas klassis või lennus või koolis? Kui näiteks klassis peab kümme õpilast huvi üles näitama, siis võib tekkida probleeme kohtades, kus ei olegi näiteks nii palju õpilasi klassis. 

Samuti võib küsitavus ilmneda, kui 10-liikmelises klassis pakutakse õpet, kuid üks õpilane lahkub sealt. Kas siis kaob kohustus pakkuda sellist õpet? 

Palume seletuskirja selgitustega täpsustada. Esimese küsimuse osas palun õigusselguse huvides kaaluda ka eelnõu täpsustamist (et millises kontekstis 10 õpilast olema peab).	Comment by Elsa Leiten - JUSTDIGI: Seletuskirjast ei selgu piisavalt, kuidas määratletakse eesti keele piirkondliku erikuju ajalooliselt väljakujunenud piirkond ning millistel kaalutlustel seotakse õigus õppe korraldamiseks üksnes sellisel territooriumil asuvate koolidega. Palume täpsustada leviala määramise aluseid ning põhjendada, miks ei ole kavandatav õigus seotud eelkõige õppijate huvi või kogukonna olemasoluga. Tegelikkuses on keelekogukondi ka väljaspool ajaloolisi piirkondi, nt setode tugevad kogukonnad asuvad Tallinnas ja Tartus ning Kihnu kogukond võib õppida ka Pärnu üldhariduskoolides. Palume arvestada seda ka mõjuanalüüsis, et oleks võimalik mõista, kui palju on neid potentsiaalseid koole ja õpilasi, keda muudatus sel viisil üldse maksimaalselt puudutada saab.

Tuginedes 2021. aasta rahvaloenduse andmetele saab arvukama kõnelejaskonnaga eesti keele erikujudeks pidada Võru, Saare, Setu, Mulgi, Tartu, Kihnu, Muhu, Hiiu Kodavere, Kuusalu, Lüganuse ja Jõhvi murdekeelt. Juhul, kui kooli õppekavas on juba eesti keele piirkondliku erikuju õpe valikõppeainena olemas, ei kohaldu koolile lastevanemate taotluse esitamise nõue (vt muudatusettepanekut nr 2).

Eesti keele piirkondliku erikuju ja paikkondliku kultuuri õppe läbiviimiseks on koolil õigus vaba tunnimahu puudumisel õpilase nädala suurimat lubatud õppekoormust suurendada ühe tunni võrra. Eesti keele piirkondliku erikuju õpe ei too kaasa täiendavat õppekoormust, vaid toimub õpilase igapäevase õppekoormuse osana.	Comment by Elsa Leiten - JUSTDIGI: Eelnõu võimaldab eesti keele piirkondliku erikuju ja paikkondliku kultuuri õppe korraldamiseks suurendada õpilase maksimaalset nädalakoormust ühe tunni võrra. Palume täiendada seletuskirja hinnanguga selle meetme kasutamise tõenäolise ulatuse ning võimaliku mõju kohta õpilaste õppekoormusele.

Lõikes 8 sätestatakse, et eesti keele piirkondliku erikuju õppeks võimaluste loomise tingimused ja korra kehtestab Vabariigi Valitsus määrusega. Eelnõule on lisatud Vabariigi Valitsuse määruse „Eesti keele piirkondliku erikuju ja paikkondliku kultuuri õppeks võimaluste loomise tingimused ja kord“ eelnõu kavand (vt käesoleva seletuskirja lisa). 

Lõikes 9 sätestatakse, et eesti keele piirkondliku erikuju ja paikkondliku kultuuri õppe korraldamine on kooli ülesanne. Nii õppetegevuse korraldamisel kui ka õppeks vajalike materjalide hankimisel saab kool arvestada piirkondlikku eripära, kultuuriruumi võimalusi ja õppijate eelteadmisi. Vabariigi Valitsuse 6. jaanuari 2011 määrusega nr 1 kehtestatud „Põhikooli riikliku õppekava“ § 1 lõige 81 rõhutab, et kool võib rakendada valikõppeainete kavasid, mille ta on ise koostanud ja mis toetavad kooli õppekava eesmärkide saavutamist.	Comment by Elsa Leiten - JUSTDIGI: Eelnõu kohaselt vastutab kool õppeks vajalike materjalide hankimise eest. Seletuskirjast ei selgu, millises ulatuses on vajalikud õppematerjalid olemas ning milline on riigi roll nende väljatöötamisel ja rahastamisel. Palume seda täpsustada ning vastavalt kajastada ka mõjuanalüüsis SK osas 6 ning osas 7.

Punktiga 2 täiendatakse põhikooli- ja gümnaasiumiseadust uue paragrahviga – 10022, mis kannab pealkirja „Üleminek eesti keele piirkondliku erikuju ja paikkondliku kultuuri õppe korraldamisele“. Nimetatud paragrahvis on sätestatud, et koolis, kus enne 2027. aasta 1. septembrit õpetatakse eesti keele piirkondliku erikuju valikõppeainena, ei ole õpilasel või piiratud teovõimega õpilase seaduslikul esindajal kohustust esitada taotlust eesti keele piirkondliku erikuju õppe jätkamiseks. Rakendussäte on lisatud selleks, et eesti keele piirkondliku erikuju õpet korraldavad koolid saaksid oma tegevust senisel kujul jätkata ning ei peaks pärast muudatuse jõustumist vanemate käest taotlusi koguma. See säte võimaldab ladusama ülemineku eesti keele piirkondliku erikuju ja paikkondliku kultuuri õppe korraldamisele. 

Paragrahvis 2 nähakse ette käesoleva seaduse jõustumise aeg. Seadus jõustub 2027. aasta 
1. septembril. Õppekorralduslike muudatuste jõustumine on otstarbekas õppeaasta algusest. PGS-st tulenevalt algab Eesti üldhariduskoolides õppeaasta 1. septembril. 

4. Eelnõu terminoloogia

PGS-i muutmise eelnõuga võetakse kasutusele § 21 lõikes 7 termin „ajalooliselt väljakujunenud piirkond“. Termin on kasutusel eesti keele piirkondliku erikuju kõnelemise ala määratlemiseks. Eelnõuga luuakse koolile kohustus korraldada põhiharidust omandavatele õpilastele eesti keele piirkondliku erikuju ja paikkondliku kultuuri õpet, kui seda soovib vähemalt kümme õpilast või piiratud teovõimega õpilase seaduslikku esindajat. Selline kohustus laieneb vaid koolile, mis asub eesti keele piirkondliku erikuju kõnelemise ajalooliselt väljakujunenud piirkonnas[footnoteRef:2]. Kuivõrd eesti keele piirkondlike erikujude ajalooliselt väljakujunenud piirkonnad põhinevad üldjuhul kunagistel kihelkonnapiiridel, on kohaliku keelekuju kõnelemise alad territoriaalselt piiritletavad. On ka erandeid, kus mõne kihelkonna piires on kasutatud eri keelekujusid ning keelekuju kõnelemise ala piir ei kattu kihelkonna piiriga. Järjekindla murdeuurimisega on Eestis tegeletud juba üle 100 aasta ning sellega on kättesaadavaks tehtud keelekuju kõnelemise alade piirid koos asjakohaste kaartidega. 	Comment by Elsa Leiten - JUSTDIGI: Sisu mõttes sobib valdavas osas kas seletuskirja osasse 2 (seaduse eesmärk, kus avatakse lahenduste tausta) või kolm (võrdlev analüüs, kus selgitakse lahenduse realiseerimist). Siia võik viidata terminina vaid tähenduse osas. [2:  https://www.emakeeleselts.ee/digiraamatud/Eesti-murded-ja-kohanimed_kolmas-trykk_2018.pdf] 


5. Eelnõu vastavus Euroopa Liidu õigusele

Eelnõul ei ole puutumust Euroopa Liidu õigusaktidega. 

6. Seaduse mõjud	Comment by Elsa Leiten - JUSTDIGI: Palume kaaluda mõjuanalüüsi struktuuri ümberkorraldamist ja täiendamist. 
Praeguses ülesehituses on mõju käsitletud peamiselt sihtrühmade kaupa, mistõttu jäävad ühe muudatusega seotud erinevad mõjud kohati hajutatuks ning osa olulisi mõjutatud sihtrühmi ja mõjusid ei tule piisavalt selgelt esile. Näiteks on õpetajate mõju käsitletud koolide mõju sees, Eesti Keele Instituudi töökoormuse mõju ei ole eraldi hinnatud ning õpilaste puhul vajavad selgemat käsitlust mõju õppekoormusele, B-võõrkeele õppimisele ja õppe kättesaadavusele. Samuti tuleks selgelt eristada isikute halduskoormust avaliku sektori asutuste töökoormusest. 

Mõjuanalüüsi oleks selle eelnõu puhul selgem üles ehitada mõjuvaldkondade ja nende sees mõjutatud sihtrühmade järgi. Selline struktuur võimaldab siduda kavandatava muudatuse konkreetse mõjutatud rühma ja mõju liigiga ning käsitleda samas kohas mõju ulatust, avaldumise sagedust, ebasoovitavate mõjude riski ja nende maandamise võimalusi. Samuti võimaldab see paremini eristada eelnõu otseseid mõjusid kaugematest ja ebakindlamatest kaudsetest mõjudest.	Comment by Elsa Leiten - JUSTDIGI: Soovitame alustada seaduse mõjude peatükki ülevaatega, millise ülesehitusega peatükk on ning milliseid sihtgruppe selles kajastatakse. Nii on lihtsam mõttekäiku jälgida.
See võib olla midagi sellist:
"Eelnõu peamine mõju tuleneb koolile tekkivast kohustusest korraldada vähemalt kümne soovija olemasolul eesti keele piirkondliku erikuju ja paikkondliku kultuuri õpet. Muudatus mõjutab eelkõige õpilasi ja nende vanemaid, koole ja koolipidajaid, õpetajaid ning piirkondlikke keele- ja kultuurikogukondi. Mõju avaldub peamiselt haridus- ja kultuurivaldkonnas ning avaliku sektori töökorralduses; kaudne mõju võib avalduda regionaalarengule. Eraldi käsitletakse mõju haldusväliste osapoolte halduskoormusele (lapsevanemad)."

KeeleS VTK-s on analüüsitud eesti keele piirkondlike erikujude seisundit. Viimase rahvaloenduse andmetel oli 2021. aastal eesti keele piirkondliku erikuju kõnelejaid u 15% eestikeelsest elanikkonnast. Suurimad eesti keele piirkondliku erikuju kõnelejate rühmad on võru, saare, seto, tartu ja mulgi keele kõnelejad. Kihnu ja teisi kohalikke keelekujusid kõneleb arvuliselt väiksem rühm, kuna nende kasutusala piirkonnad ongi väiksemad, kuid on siiski tähelepanuvääriva kõnelejate arvuga. 	Comment by Elsa Leiten - JUSTDIGI: See teave hetkeolukorra kohta sobib seletuskirja ossa 2, "Seaduse eesmärk", kus kajastatakse tänast praktikat. Eelnõu kontekstis tasub arvestada, et muudatus ei mõjuta murdekeele oskuse levikut üle Eesti, vaid iga keele puhul vaid ajalooliselt väljakujunenud piirkonnas. Võimalik mõju, mida võiks arvuliselt püüda prognoosida kasvõi soovipõhiselt, peaks mõjude peatükis välja tooma selliselt, et arvestaks õppurite ja koolide paiknemist ajaloolistes piirkondades.

Tabel 1. Murdekeelte kõnelejad 2021. aasta rahvaloenduse andmetel, % rahvastikust (vastava valiku said teha vaid eesti keele emakeelena märkijad) 

	Vanuserühm
	Võru
	Saare
	Seto
	Tartu
	Mulgi
	Ranniku
	Ida
	Kihnu
	Kesk
	Lääne
	Murdekeeled kokku

	KOKKU
	8,0
	2,4
	2,4
	1,8
	1,3
	0,2
	0,2
	0,2
	0,1
	0,1
	14,9

	0–14
	1,5
	0,7
	0,2
	0,2
	0,2
	0,1
	0,0
	0,1
	0,0
	0,0
	3,1

	15–29
	4,8
	1,9
	1,5
	0,9
	0,5
	0,1
	0,1
	0,1
	0,1
	0,0
	9,5

	30–49
	8,3
	2,8
	2,5
	1,4
	0,9
	0,2
	0,1
	0,2
	0,1
	0,1
	14,5

	50–64
	11,6
	3,3
	3,7
	2,9
	1,9
	0,3
	0,2
	0,2
	0,1
	0,1
	20,8

	65 ja vanemad
	11,5
	2,8
	3,3
	3,3
	2,9
	0,3
	0,4
	0,2
	0,1
	0,2
	22,6


Allikas: Statistikaamet

Tabelist nähtub, et mida noorem on sihtrühm, seda väiksem on eesti keele piirkondlike erikujude kõnelejate osakaal ühiskonnas. Kui võrrelda viimase kahe rahvaloenduse andmestikku, siis perioodil 2011–2021 on eesti keele piirkondlike erikujude kõnelejate hulk kasvanud 22%. Eesti keele piirkondlike erikujude kõnelejate arvu kasv viitab, et väärtustatakse kohaliku keelekuju oskust, mis täna on kasvutrendis ja vajab jätkuvalt riigi toetusmeetmeid. Oluline on süsteemne ja järjepidev tugi. KeeleS VTK-s märgiti, et tuleb toetada keeleõppe tegevusi ning tagada kasv kõigis eesti keele piirkondlike erikujude rühmades ja vanusegruppides, sh eestvedajate järelkasv ning kogukodade huvi kohalikku keelekuju edasi kanda. Eesti keele piirkondlike erikujude õpe ja arendamine on „Eesti keele arengukava 2021–2035“ üks tegevussuundadest. Arengukavas seisab, et toetatakse eesti keele piirkondlike erikujude õpetamist lasteaias ja koolis ning säilimist ema- ja kodukeelena ning elava kultuuriloome keelena.

KeeleS VTK-s nähti ette vajadust pakkuda tuge ennekõike mitteregulatiivsete lahendustega, kuid tagasiside kogukondadelt kinnitas, et vajalikud on ka regulatiivsed muudatused. Eeskätt vajavad kogukonnad õiguslikku tuge, et lastevanemate huvi korral oleks olemas mehhanism, mis kohustab koole eesti keele piirkondliku erikuju õpet korraldama. 	Comment by Elsa Leiten - JUSTDIGI: Seletuskirjas on märgitud, et kogukondadelt saadud tagasiside kinnitas regulatiivsete muudatuste vajadust. Palume täpsustada, milliste kogukondadega konsulteeriti, millised olid peamised seisukohad ning kuidas mõjutas saadud tagasiside kavandatava lahenduse valikut. Praegu ei ole lugejale piisavalt arusaadav, millisele sisendile see järeldus tugineb.

Mõju sihtrühm: õpilased ja nende vanemad

Eesti keele piirkondlike erikujude oskust on uuritud kahel viimasel rahvaloendusel. Rahvaloenduse andmed näitavad, et keeleoskus on kasvanud kõigis eesti keele erikujude rühmades. Andmete lähemal vaatlemisel selgub, et keeleoskajate kõrgem osakaal on vanemate inimeste seas. See viitab asjaolule, et kodus räägib eesti keele piirkondlikku erikuju üha vähem peresid ning lapsed puutuvad igapäevaselt kohalike keelekujudega kokku vähe. Haridusasutuste abil eesti keele piirkondliku erikuju ja paikkondliku kultuuri õppe korraldamine aitab vähendada põlvkondadevahelist kohaliku keelekuju kõnelemise katkestust ning uuel põlvkonnal kujundada oma paikkonna identiteeti koos kohaliku keelekuju oskusega. Kui 2011. aasta rahvaloenduse andmetel hindas u 131 000 inimest, et oskab mõnda eesti keele piirkondlikku erikuju, siis 2021. aasta rahvaloendusel oli selliseid inimesi juba u 160 000. 	Comment by Elsa Leiten - JUSTDIGI: Soovitame tõsta selle peatükki 2. Seaduse eesmärk, sest aitab avada probleemi, mida muudatusega mõjutada.	Comment by Elsa Leiten - JUSTDIGI: Palume täpsustada väidet, et piirkondlikku keelekuju räägitakse kodudes üha vähem ja lapsed puutuvad sellega igapäevaselt vähe kokku. Esitatud rahvaloenduse andmed näitavad keelekuju oskajate osakaalu vanuserühmade kaupa, kuid neist ei nähtu otseselt koduse keelekasutuse sagedus. Kui väide põhineb muudel uuringutel või andmetel, palume neile viidata; vastasel juhul soovitame sõnastada järelduse ettevaatlikumalt.	Comment by Elsa Leiten - JUSTDIGI: Palume eristada kavandatava muudatuse vahetut mõju selle eeldatavast pikaajalisest mõjust. Õppimisvõimaluste suurenemine on eelnõu otsene mõju, kuid selle mõju piirkondliku keelekuju tegelikule kasutamisele ja põlvkondadevahelisele edasiandmisele sõltub ka muudest teguritest. Palume vastav seos võimaluse korral tõendada või käsitleda seda eeldatava pikaajalise mõjuna.

Mõju valdkond: sotsiaalne mõju

Mõju kirjeldus

Eesti keele piirkondliku erikuju õpetamise võimaluste avardamine aitab laiemalt teadvustada selle õppimise vajadust ning suurendab õppe pakkumist üldhariduskoolides. Muudatus võimaldab vanematel taotleda koolilt õppe pakkumist, kui samasuguse sooviga vanemaid on vähemalt seaduses nõutud hulgal (vähemalt kümne lapse vanemad).  

Eesti keele piirkondliku erikuju  ajaloolised piirkonnad asuvad pigem maapiirkondades, kus on enamjaolt hajaasustus. Suurtesse linnadesse koondumise vastukaaluks on oluline hoida tugevana ka paikkonna identiteeti, mis seob inimesi oma regiooniga. Eelnõuga luuakse tingimused paikkonna kultuuri väärtustamiseks, mis toetab tugevama paikkondliku identiteedi kujunemist ning selle toel ka piirkonda elama jäämist või kolimist.

Mõju ulatus, avaldumise sagedus ja ebasoovitava mõju risk 

Mõju sihtrühmale on keskmine. Kuigi ka täna saavad üldhariduskoolid eesti keele piirkondliku erikuju õpet (valikainena) õpilastele pakkuda, puudub vanematel võimalus seda nõuda juhul, kui seda soovivaid lapsevanemaid on teatud hulk (seaduseelnõu kohaselt vähemalt kümne lapse vanemad). Seega tagab muudatus selle, et koolid peavad teatud juhul lapsevanema(te) soovidega arvestama ja soovijatele eesti keele piirkondliku erikuju õppe tagama. 	Comment by Elsa Leiten - JUSTDIGI: Pelgalt asjaolu, et piirkondliku keelekuju õpetamine on juba praegu võimalik, ei näita, kas eelnõu mõju sihtrühmale on väike, keskmine või suur. Võimaluse korral tuleks hinnang siduda mõjutatud õpilaste ja koolide arvuga ning eelnõust tuleneva tegeliku muutuse ulatusega võrreldes kehtiva olukorraga.

Mõju avaldub sihtrühmale pidevalt, kuna seaduse regulatsioon võimaldab valikaine õpetamist nõuda ka siis, kui esialgselt nõutud tingimust ei täideta, kuid hiljem saavutatakse õppe läbiviimiseks vajalik soovijate hulk. 	Comment by Elsa Leiten - JUSTDIGI: Õiguse püsiv olemasolu ei tähenda iseenesest, et mõju avaldub sihtrühmale pidevalt. Eristada võiks taotluse esitamisest tulenevat ühekordset või perioodilist mõju ning õppes osalemise ajal regulaarselt avalduvat mõju.

Ebasoovitava mõju risk võib kaasneda eelkõige rakendusaktist tulenevast võimalusest loobuda eesti keele piirkondliku erikuju õppimisel B-võõrkeele õppimisest, mis tähendab, et õpilane õpib vaid üht võõrkeelt. Riski vähendab asjaolu, et see on õpilase jaoks võimalus, mitte kohustus. 	Comment by Elsa Leiten - JUSTDIGI: Palume B-võõrkeele õppimisest loobumise võimalikku mõju põhjalikumalt hinnata. Praegu on risk küll tuvastatud, kuid selle leevendusena on nimetatud üksnes asjaolu, et tegemist on õpilase võimaluse, mitte kohustusega. Vabatahtlikkus ei kõrvalda siiski valiku võimalikke pikaajalisi tagajärgi. Palume hinnata, kas ja kuidas võib ühe võõrkeele õppimine mõjutada õpilase edasist õpiteed, koolivahetust, hilisemaid haridusvalikuid ja võõrkeelepädevust ning kas nende riskide maandamiseks on kavandatud meetmeid.

Mõju sihtrühm: üldhariduskoolid ja nende pidajad	Comment by Elsa Leiten - JUSTDIGI: Mõjuanalüüsis on märgitud, et mõju koolidele ja koolipidajatele on piiratud, kuid hinnangu põhjendused jäävad napiks. Palume võimalusel esitada hinnang, kui paljusid koole muudatus võib puudutada, kui palju võib lisanduda õpperühmi ning millises mahus võib kaasneda täiendavat töökoormust seoses õpetajate leidmise, õppetöö korraldamise ja õppevahendite tagamisega. See aitaks paremini hinnata kavandatava muudatuse tegelikku mõju koolidele ja koolipidajatele.

Muudatus mõjutab neid üldhariduskoole, mis asuvad mõne eesti keele piirkondliku erikuju ajalooliselt väljakujunenud piirkonnas. Käesolevas seletuskirjas on juba eelnevalt välja toodud, et peamisteks eesti keele piirkondlikeks erikujudeks saab pidada Võru, Saare, Setu, Mulgi, Tartu, Kihnu, Muhu, Hiiu Kodavere, Kuusalu, Lüganuse ja Jõhvi murdekeelt. 2025/2026. õppeaasta alguse seisuga oli nende keelte levialadel u 155 põhiharidust andvat õppeasutust.	Comment by Elsa Leiten - JUSTDIGI: Palume täiendada selles osas, kui paljudes neist hetkel murdekeelset õpet ei toimu - need on sihtgrupp, keda eelnõus olev muudatus mõjutab. 

Mõju valdkond: mõju kohaliku omavalitsuse korraldusele ja töökoormusele

Mõju kirjeldus 

Eesti keele piirkondliku erikuju õpetamise avardamisega võib koolidele ja nende pidajatele kaasneda vajadus leida ja palgata valikaine (eesti keele piirkondliku erikuju ja paikkondliku  kultuuri õppe) õpetajaid ning leida rahalised vahendid töötasu maksmiseks juhul, kui vanemad taotlevad vastava valikaine õpetamist. Eesti keele piirkondliku erikuju õppe korraldamise kohustus võib koolipidajatele osutuda proovikiviks. Eelnõu rakendumise esimestel aastatel võib esineda segadust selles, kuidas eesti keele piirkondliku erikuju õpet korraldada, tunde sisustada ning milliseid õpitulemusi seada. 

Eesti keele piirkondliku erikuju õpet on Eestis korraldatud üle kahekümne aasta. Mõnedes kultuuriruumides on kogemust rohkem, teistes vähem. Oluline on hoida ja väärtustada ka kultuuriruumide omavahelist koostööd ja teadmiste jagamist. Kui eesti keele piirkondliku erikuju õpe ebaõnnestub, võib see noortes hoopis vastumeelsust tekitada. Kogemusi ja oskusi tuleb jagada nii õppevara hankimise, õppemetoodikate kui ka lastevanematega tehtava koostöö vallas. Kultuuriruumid eraldi ei pea lahendama õppevara loomise kui õpetajate ettevalmistuse küsimusi. Selleks viiakse eesti keele piirkondliku erikuju õppe koordineerimine ja koolide toetamine ühtse juhendamise alla Eesti Keele Instituuti. 	Comment by Elsa Leiten - JUSTDIGI: Palume kaaluda õpetajate käsitlemist eraldi mõjutatud sihtrühmana ja mõjuanalüüsi selles osas täiendada. Eelnõu rakendamine eeldab piirkondliku keelekuju ja paikkondliku kultuuri õpetamiseks sobivate õpetajate leidmist ning võib mõjutada õpetajate tööülesandeid, töökoormust, pädevus- ja koolitusvajadust. Seletuskirjas on viidatud ka õpetajate ettevalmistuse, metoodikate ja kogemuste jagamise vajadusele, kuid mõju õpetajatele endile ei ole eraldi hinnatud. 	Comment by Elsa Leiten - JUSTDIGI: Seletuskirjas nähakse ette, et koolide toetamise ja koordineerimise ülesanded koonduvad Eesti Keele Instituuti, mis koordineerima piirkondlike keelekujude õpet ja koolide toetamist, kuid mõjuanalüüsist ei selgu, milliseid täiendavaid tegevusi see asutusele kaasa toob, millises mahus suureneb töökoormus ning kas ülesannete täitmine eeldab täiendavat ressurssi. Palume tuua EKI eraldi mõjutatud sihtgrupina (mõjuvaldkond: mõju avaliku sektori asutuse töökorraldusele) ning
vastavat mõju kirjeldada ja võimaluse korral kvantifitseerida.

Mõju ulatus, avaldumise sagedus ja ebasoovitava mõju risk

Mõju sihtrühmale on keskmine seetõttu, et eesti keele piirkondliku erikuju õpetamine on ka täna võimalik ning seda ka tehakse. Küll aga tekib edaspidi koolil teatud asjaolude esinemisel eesti keele piirkondliku erikuju ja paikkondliku kultuuri õpetamise kohustus. 	Comment by Elsa Leiten - JUSTDIGI: Palume põhjendada täpsemalt hinnangut, et mõju koolidele ja koolipidajatele on keskmine. Seletuskirjas on välja toodud, et piirkondlike keelekujude levialadel on ligikaudu 155 põhiharidust andvat õppeasutust, kuid ei ole hinnatud, kui paljudes neist võib tekkida kohustus uut õpet korraldada. Võimaluse korral palume hinnata, kui paljudes koolides õpet juba pakutakse, kui paljudes võib kümne soovija tingimus eeldatavalt täituda ning milline täiendav töökoormus ja kulu võib kaasneda õpetaja leidmise, õppekava ja ainekava koostamise, õpperühmade moodustamise ning õppevahendite hankimisega. See võimaldaks põhjendada nii mõju ulatuse hinnangut kui ka järeldust, et kohalikele omavalitsustele ei kaasne olulist kulude kasvu.

Mõju avaldub sihtrühmale pidevalt juhul, kui õpilastele eesti keele piirkondlikku erikuju ja paikkondlikku kultuuri õpetatakse. 

Ebasoovitav mõju võib kaasneda võimalike lisakuludega, mille katmine võib esialgu jääda kooli pidaja kanda. Õpetajale töötasu maksmine ja õppevahendite muretsemine on küll põhikooli- ja gümnaasiumiseaduse § 82 lõike 3 kohaselt selgelt riiklikult toetatud. Kuid arvestades, et vanemate taotlusi rahuldatakse küllaltki operatiivselt (see küsimus lahendatakse täpsemalt seaduse alusel kehtestatava määrusega), siis ei pruugi kooli pidaja eesti keele piirkondliku erikuju ja paikkondliku kultuuri õpetajale töötasu maksmiseks kohe (palkamise hetkel) õpetajate tööjõukulude toetust saada. Kuivõrd eelnõu koostaja on kavandanud eesti keele piirkondliku erikuju ja paikkondliku kultuuri õpetamist toetava meetme, negatiivne mõju eeldatavasti ei avaldu.	Comment by Elsa Leiten - JUSTDIGI: Palume kajastada võimalik lisakulu ka seletuskirja lisas 7, kus hetkel väidetakse, et KOVile ei kaasne olulisi kulusid. Soovitame loetleda kõik võimalikud kulud/kulukategooriad, isegi kui riigi tasandil tunduvad väheolulised. See võimaldab otsustajatel hinnata muudatustega tegelikult kaasnevaid kulusid ja tegevusi.	Comment by Elsa Leiten - JUSTDIGI: Toetusmeetme olemasolu vähendab võimalikku rahalist mõju, kuid selle välistamiseks tuleks näidata, milliseid kulusid, millises ulatuses ja millise ajastusega meede katab. Kui see ei ole veel teada, soovitame käsitleda meedet mõju leevendava abinõuna, mitte alusena negatiivse mõju puudumise järeldamiseks.

Mõju sihtrühm: eesti keele piirkondliku erikuju ajalooliselt väljakujunenud piirkondade elanikud	Comment by Elsa Leiten - JUSTDIGI: Palume regionaalarengu mõju kirjelduses eristada eelnõu otseseid ja kaudseid mõjusid ning täpsustada esitatud põhjuslikke seoseid. Eelnõu seos paikkondliku identiteedi ja kohaliku kultuuri toetamisega on arusaadav, kuid seletuskirjast ei nähtu, millele tugineb järeldus, et piirkondliku keelekuju õppe laiendamine võib suurendada piirkonda elama jäämist või sinna kolimist, kasvatada piirkonna rahvaarvu ning selle kaudu vähendada töökohtade loomise riski. Kui nimetatud seoste kohta puuduvad toetavad andmed või uuringud, soovitame sõnastada mõju võimaliku kaudse mõjuna ega omistada eelnõule otsest mõju piirkonna elanike arvule või tööhõivele.

Muudatus puudutab eesti keele piirkondliku erikuju ajalooliselt väljakujunenud piirkondades elavaid isikuid. 

Mõju valdkond: regionaalareng

Mõju kirjeldus

Eelnõu puudutab ennekõike neid piirkondi, kus eesti keele piirkondlikku erikuju on ajalooliselt kõneldud. Muudatus tugevdab paikkonna identiteedi kujunemist ning kasvatab eesti keele piirkondliku erikuju rääkijate hulka piirkonnas ning võib tulevikus aidata kasvatada piirkonna rahvaarvu. Tugeva paikkondliku identiteediga regioonidel on mõju piirkonna arengule, kuna püsiva või kasvava elanikkonnaga piirkondades on töökohtade loomine vähem riskantne.

Mõju ulatus, avaldumise sagedus ja ebasoovitava mõju risk

Mõju sihtrühmale on pigem väike, kuna ei avaldu kohe ning puuduvad garantiid, et mõju üldse kaasneb. 	Comment by Elsa Leiten - JUSTDIGI: Seos piirkondliku keele- ja kultuuriõppe ning paikkondliku identiteedi toetamise vahel on eelnõu eesmärgiga otseselt seotud, kuid mõju piirkonda elama jäämisele või kolimisele, rahvaarvu kasvule ja töökohtade loomise riskile on oluliselt kaudsem. Kui nende seoste kohta puuduvad toetavad andmed või uuringud, soovitame neid mitte käsitleda eelnõu eeldatava mõjuna või sõnastada need selgelt võimaliku kaudse mõjuna.

Kui mõju kaasneb, siis on see pidev. Positiivset mõju on oodata tulevikus, kui tugevama paikkondliku identiteedi kujunemise tulemusena hakkab piirkonna elanikkond kasvama.

Ebasoovitava mõju avaldumise risk sihtrühmale puudub.  	Comment by Elsa Leiten - JUSTDIGI: Parem oleks öelda, et olulist ebasoovitavat regionaalset mõju ei ole tuvastatud, mitte et selle risk puudub.	Comment by Elsa Leiten - JUSTDIGI: Palume täiendavalt lisada mõjuanalüüsi alateema "Mõju halduskoormusele" ning sisustada see lähtuvalt HÕNTE §1 lg 4.1 kohaselt. Vastavalt sellele tuleb olukorras, kus seaduseelnõuga kavandatavate nõuete tõttu kasvab ettevõtjate, inimeste või vabaühenduste halduskoormus, näha ette muudatused ka halduskoormuse vähendamiseks. 

Antud eelnõuga kaasneb õpilaste seaduslikele esindajatele halduskoormuse kasv seoses piirkondliku keelekuju ja paikkondliku kultuuri õppe soovi avaldamisega. Praegu on mõju hinnatud väikeseks, kuid mõjuanalüüsist ei selgu taotluse esitamise sagedus, nõutavad andmed ega see, milliste lahendustega välditakse tarbetut või korduvat halduskoormust. 
Palume kirjeldada halduskoormuse tekkimist ja selle vähendamiseks kavandatud meetmeid ning kajastada koondhinnanguna, kas eelnõuga kaasneb halduskoormuse muutus ka ettevõtjatele või vabaühendustele. Avaliku sektori asutuste, sh koolide, koolipidajate ja Eesti Keele Instituudi puhul tuleks halduskoormuse asemel käsitleda eelnõust tulenevat töökoormuse muutust. 
Halduskoormuse vähendamiseks soovitame õppe korraldamise regulatsioonis ette näha võimalikult lihtsa ja ühekordse tahteavalduse, vältida koolil juba olemasolevate andmete korduvat küsimist ning jätta vähemalt kümne soovija olemasolu kindlakstegemine kooli ülesandeks. Samuti tuleks täpsustada, kas kümne soovija tingimus peab olema täidetud üksnes õppe alustamisel või tuleb seda hiljem perioodiliselt uuesti kontrollida, kuna sellest sõltub ka isikutele kaasneva halduskoormuse sagedus.

7. Seaduse rakendamisega seotud riigi ja kohaliku omavalitsuse tegevused, eeldatavad kulud ja tulud

Seaduse rakendamisega ei kaasne riigile ega kohalikule omavalitsusele olulist kulude või tulude kasvu. Eelnõu rakendamine ei too õpilastele kaasa täiendavat õppekoormust. Keele- ja kultuuriõpe toimub õpilase igapäevase õppekoormuse osana. Eelnõu rakendamine suurendab mõnevõrra kooli pidaja kulutusi, kuna eesti keele piirkondliku erikuju õppeks on vaja luua või hankida õppevahendeid ja kujundada õpikeskkond (sealhulgas palgata eesti keele piirkondliku erikuju ja paikkondliku kultuuri õpetaja). Kooli pidajatele on väljatöötamisel toetusmeede, mis aitab eesti keele piirkondliku erikuju  õppeks vajalikke õppevahendeid soetada ja õpikeskkonda kujundada.	Comment by Elsa Leiten - JUSTDIGI: Palume põhjendada järeldust, et eelnõu rakendamisega ei kaasne riigile ega kohalikele omavalitsustele olulist kulude kasvu. Seletuskirjas on kajastatud võimalikud kulud õpetajate töötasule, õppevahenditele ja õpikeskkonnale ning kavandatakse eraldi toetusmeedet. Palume võimaluse korral hinnata mõjutatud koolide ja tekkivate õpperühmade arvu, kulude suurusjärku ning kavandatud toetusmeetme katvust.	Comment by Elsa Leiten - JUSTDIGI: Palume täpsustada mõju õpilaste õppekoormusele. Eelnõu võimaldab vaba tunnimahu puudumisel suurendada õpilase suurimat lubatud nädala õppekoormust ühe tunni võrra, samas on seletuskirjas järeldatud, et muudatus täiendavat õppekoormust kaasa ei too. Palume need väited omavahel kooskõlla viia ning hinnata, kui paljudel juhtudel võib lisatunni kasutamine olla vajalik ja milline on selle võimalik mõju õpilaste koormusele. See analüüs viia aga seletuskirja osast 7 mõjuanalüüsi.

8. Rakendusaktid	Comment by Markus Ühtigi - JUSTDIGI: Lisada ka informatsioon, kas rakendusakte on vaja muuta või kehtetuks tunnistada ka (kuigi ma eeldan, et ei ole).

Eelnõu seadusena vastuvõtmine eeldab, et Vabariigi Valitsus kehtestab määruse „Eesti keele piirkondliku erikuju ja paikkondliku kultuuri õppeks võimaluste loomise tingimused ja kord“.

9. Seaduse jõustumine

PGS-i muudatused jõustuvad 1. septembril 2027. aastal. Muudatustega kohanemiseks vajab sihtrühm üleminekuaega, kuna tehtavad muudatused toovad koolidele kaasa kohustuse õppetegevust ümber korraldada.

10. Eelnõu kooskõlastamine, huvirühmade kaasamine ja avalik konsultatsioon

Eelnõu ja rakendusakti koostamisse on olnud kaasatud Eesti Keele Instituudi esindajad.

Eelnõu esitatakse kooskõlastamiseks ministeeriumitele ja Eesti Linnade ja Valdade Liidule ning arvamuse avaldamiseks Eesti Koolijuhtide Ühendusele, Eesti Lastevanemate Liidule, Eesti Õpilasesinduste Liidule ning Eesti Keelenõukogule. 	Comment by Elsa Leiten - JUSTDIGI: Soovitame laiendada huvirühmade ringi ka keelekogukondade esindusühingutele, sh neile, kes on olnud kaasatud keeleseaduse VTK tagasisidestamisse ning kellele toetub tagasiside käesoleva seaduseelnõu osas 2 (sh nt Võru Instituut jt).


___________________________________________________________________________
Algatab Vabariigi Valitsus „…“ ………………….. 2026. a
(allkirjastatud digitaalselt)



Rakendusakti KAVAND



Vabariigi Valitsuse määrus

Eesti keele piirkondliku erikuju ja paikkondliku kultuuri õppeks 
võimaluste loomise tingimused ja kord

Määrus kehtestatakse põhikooli- ja gümnaasiumiseaduse § 21 lõike 8 alusel[image: Pilt, millel on kujutatud visand, joonistamine, Graafika, lõikepildid

Tehisintellekti genereeritud sisu ei pruugi olla õige.].

§ 1.  Reguleerimisala

Määrusega sätestatakse koolidele tingimused ja kord oma piirkonna eesti keele piirkondliku erikuju ja paikkondliku kultuuri õpetamiseks (edaspidi keele- ja kultuuriõpe) õpilastele, kes omandavad põhiharidust eesti keele piirkondliku erikuju ajalooliselt väljakujunenud piirkonnas. 

§ 2.  Keele- ja kultuuriõppe korraldamise eesmärk

Keele- ja kultuuriõppe korraldamise eesmärk on luua õpilastele tingimused tema paikkondliku identiteedi kujundamiseks ja säilitamiseks, paikkonna kultuuri, ajaloo ja traditsioonide tundma õppimiseks ning eesti keele piirkondliku erikuju õppimiseks.

§ 3.  Keele- ja kultuuriõppe korraldamine

(1) Keele- ja kultuuriõppe korralduse kehtestab kool oma õppekavas valikõppeaine, üldõppe või lõimitud aine- ja keeleõppena.

(2) Keele- ja kultuuriõppe korraldamiseks valikõppeainena koostab kool ainekava, lähtudes konkreetse eesti keele piirkondliku erikuju ja paikkondliku kultuuri eripärast ning võttes arvesse õpilaste vajadusi. 

(3) Valikõppeaine kavas esitatakse kultuuri- ja keeleõppe nädalatundide maht, õppe eesmärgid, õppeaine kirjeldus, taotletavad õpitulemused ja õppesisu, õppetegevuse kavandamise ja korraldamise ning hindamise ja õppekeskkonna kujundamise põhimõtted.

(4) Keele- ja kultuuriõppe korraldamist üldõppe või lõimitud aine- ja keeleõppena kirjeldab kool oma õppekavas, esitades õppe eesmärgid, taotletavad õpitulemused, õppetegevuse kavandamise ja korraldamise ning hindamise ja õppekeskkonna kujundamise põhimõtted.

(5) Keele- ja kultuuriõppe rühma moodustab kool vastavalt laekunud taotlustele kaks korda aastas. 2. oktoobrist 1. juunini laekunud taotluste põhjal korraldatakse keele- ja kultuuriõpe uue õppeaasta algusest, 2. juunist 1. oktoobrini laekunud taotluste põhjal hiljemalt õppeaasta teise poolaasta algusest.

(6) Keele- ja kultuuriõppe rühma võib moodustada ka erinevate klasside ja koolide õpilastest.

(7) Keele- ja kultuuriõpet võib läbi viia väljaspool kooli koostöös huvikoolide või muude keele- ja kultuuriõppeasutustega.

§ 4.  Keele- ja kultuuriõpe B-võõrkeele asemel

Kui õpilane asub keele- ja kultuuriõppe valikõppeainet õppima vähemalt teise kooliastme algusest, võimaldab kool õpilasel õppida seda B-võõrkeele asemel, võttes aluseks õpilase seadusliku esindaja kirjaliku põhjendatud taotluse.

§ 5. Määruse jõustumine

Määrus jõustub 2027. aasta 1. septembril. 




Kristen Michal
peaminister

Kristina Kallas
haridus- ja teadusminister

Keit Kasemets
riigisekretär




2

image1.png
VABARIIGI VALITSUS





